Ponuka „Štýl“

Kopírovať písmo: kopíruje rodinu, rez a veľkosť písma do schránky, takže tieto vlastnosti môžu byť následným vložením aplikované na iný vybraný text.

Vložiť písmo: aplikuje rodinu, rez a veľkosť písma zo schránky na vybraný text.

Kopírovať pravítko: kopíruje štýl odstavca (prestrkanie, riadkovanie, preklad, odsadenie, tabulátory) v mieste textového kurzora do schránky, takže tento môže byť následným vložením aplikovaný na iné vybrané odstavce.

Vložiť pravítko: aplikuje štýl odstavca (prestrkanie, riadkovanie, preklad, odsadenie, tabulátory) zo schránky na vybrané odstavce.

Kopírovať písmo a pravítko: kopíruje rodinu, rez a veľkosť písma spolu so štýlom odstavca pri textovom kurzore do schránky.

Vložiť písmo a pravítko: aplikuje rodinu, rez a veľkosť písma spolu s odstavcovým štýlom zo schránky na vybraný text.

Vybrať podľa…

Štýlu písma: vyberie všetok text podľa štýlu písma (veľkosti, rodiny a rezu) pri textovom kurzore. Príklad: „Arial Bold Italic, 9 bodov“.

Rodiny písma: vyberie všetok text podľa rodiny písma pri textovom kurzore. Príklad: „Arial“.

Veľkosti písma: vyberie všetok text podľa veľkosti písma pri textovom kurzore.

Farby písma: vyberie všetok text podľa farby písma pri textovom kurzore.

Farby zvýraznenia: vyberie všetok text podľa farby zvýraznenia pri textovom kurzore.

Pravítka: vyberie všetok text podľa štýlu odstavca pri textovom kurzore.

Štýlu písma a pravítka: vyberie všetok text podľa štýlu písma a štýlu pravítka pri textovom kurzore.

Rodiny písma a pravítka: vyberie všetok text podľa štýlu pravítka a rodiny písma (vo výbere budú zahrnuté aj rezy písma ako kurzíva, tučné atď.) pri textovom kurzore.

Zmeniť

Všetko/výber na predvolený štýl: zmení vybraný text (resp. celý dokument, ak nie je nič vybrané) podľa predvolenej rodiny písma a štýlu odstavca v predvoľbách.

Všetko/výber na najpoužívanejší štýl: zmení vybraný text podľa najpoužívanejšej rodiny písma a odstavcového štýlu nájdeného vo výbere. Ak nie je urobený žiadny výber, všetky rodiny písma a štýly odstavcov budú zmenené podľa najpoužívanejších.

Všetko/výber na štýl pri kurzore: zmení vybraný text (resp. celý dokument, ak nie je nič vybrané) podľa rodiny písma a štýlu odstavca pri textovom kurzore.

Odstrániť všetky štýly: odstráni všetky vlastnosti písiem a odstavcov v celom dokumente – aplikuje sa predvolený štýl systému OS X (Helvetica 12 atď.). Odstráni aj textové tabuľky, vlastnosti zoznamov a prílohy.

Predchádzajúci príkaz je obdobou príkazu „Make Plain Text“ nasledovaného príkazom „Make Rich Text“ v aplikácii TextEdit, ktorý je často používaný pre vypustenie webového formátovania textu a príloh.