Filformater

Nogle gode råd: Brug RTF format (Rich Text Format), når det er muligt til dokumenter, der indeholder formatteret tekst. RTF er Bean's interne standard format, og næsten alle tekstbehandlingsprogrammer understøtter RTF formatterede dokumenter. Brug RTFD formatet, når det er nødvendigt at inkludere billeder eller andre vedhæftninger, (desværre forstås RTFD kun af Mac). Jeg anbefaler ikke at anvende .doc formatet (Word 97, Windows) som dit standard arkiveringsformat, da det er et konverteret non-native format i Bean. Det er mindre sikkert. PDF formatet er det mest brugbare mellem forskellige computere og operativsystemer, men generelt kan PDF formatet ikke redigeres, når det først én gang er arkiveret.

Hvis du har brug for at sende en fil som email (med eller uden billeder) til en person, der bruger Windows systmer, vælg da Arkiv > Eksport > til DOC med grafik. Dette vil konvertere et hvilket som helst dokument billede til .jpg format, sæt dem ind i det eksporterede RTF dokument og tilføj endelsen .doc til dokumentets filnavn, hvilket gør det 'spiseligt' for MS Word til Windows. Med andre ord er det et RTF formatteret dokument med dine billeder indlejret, der vises hos modtageren som et .doc formatteret dokument. - Igen, PDF er det bedste format til dokumenter, der ikke kræver yderligere redigering (såsom produktkataloger osv.).

RTFD format

Kaldes også "Rich Text med grafik". RTFD tillader dig at kombinere formatteret tekst med grafik (eller andre vedhæftninger). Dette format kan tilgås fra enhver computer, der bruger Os X (via TextEdit), men kan ikke åbnes internt på Windows eller Unix maskiner. Hvis du ønsker at dele et RTFD dokument med en person, der bruger Windows operativ systemer, vil din bedste mulighed være at bruge 'Arkiv > Eksporter > Til DOC med grafik' for at oprette et Word kompatibelt dokument, ellers brug PDF.

BEAN format

Beans eget format er identisk med RTFD bortset fra filendelsen. Et dokument, der slutter med '.bean' vil automatisk åbne i Bean. Skift enelsen til '.rtfd', hvis du vil dele dokumentet med andre Apple brugere, der måske ikke har Bean.

RTF format

Rich Text Format i Bean tillader brug af formatteret tekst, men kan ikke gennem grafik eller andre vedhæftninger (brug RTFD formatet, hvis grafik er nødvendig). RTF filer kan åbnes af de fleste tekstbehandlingsprogrammer. RTF er Bean's (og Coca's) interne format til oprettelse af rich text dokumenter.

Word format (.doc)

Bean bruger Apple's filkonverteringssystem til at åbne og arkivere Microsoft Word .doc filer (teknisk set er det Word 97 formatet). Med dette format i Bean hverken indlæses eller arkiveres dokumentformattering (sidestørrelse, margen) og grafik. Bean vil advare dig herom før overskrivning af en fil, der oprindelig er oprettet i Word, så information ikke går tabt. Husk på, at mens Bean læser og arkiverer formatteret tekst i Word .doc formatet, er dets kompatibilitet med hensyn til andre aspekter i formatet enten mindre-end-perfekt (f.eks. tabeller) eller ikke-eksisterende (f.eks. fodnoter).

Advanceret tip: For at tvinge Bean til at arkivere alle .doc filer til RTF med endelsen '.doc'. Afslut Bean, åbn en Terminal vindue og indsæt nedenstående linie og tryk på 'Linieskift' (skift JA til NEJ for at sætte ændringe tilbage igen). Vigtig note: Quicklook (hurtig visning) vil ikke virke på RTF filer med endelsen .doc!

defaults write com.SevenYearsDreaming.Bean prefDocIsRTF -bool YES

Word 2003 XML format (.xml)

Microsoft Word 2003 XML format (WordML) arter sig stort set lig med Word formatet, bortset fra at formattering på dokumentnujveau er indlæst og arkiveret (dog er grafik ikke). Brugere af tidligere versioner en Word 2003 kan formentlig ikke åbne dette format

Oversætters note: Dette gælder også for MS Word X og Word 2004 til Mac OS X. Til at omgå dette problem kan anvendes "Microsoft Open XML Converter". Pålideligheden heraf er dog diskutabel.

WebArchive/Webarkiv

Et arkivformat til arkivering af websider (f.eks. HTML filer), der også indeholder grafik. F.eks. kan Safari gemme websider i dette format.

Web format (.html)

Bean læser og gemmer i HTML format som 'resourcekode' (source code). Bean kan også eksportere andre formater til HTML (via Arkiv > Eksporter til HTML).

Text Format (.txt)

Bean indlæser og arkiverer let de fleste Unicode tekstfiler. Hvis Bean ikke kan identificere den korrekte kodning i en tekstfil, vil du blive bedt om at specificere den kodningstype (Text Encoding), du vil bruge. Bean vil da forsøge at indlæse selv ukendte filformater som UTF-8 (Unicode) tekstformat. Bemærk at ændringer i skrift attributter (skriftfamilie, farve, fed, jursiv osv.) ikke tildeles til hele dokumentet ved redigering af ren tekst filer, og bliver heller ikke arkiveret. Bemærk også, at side, margen og afsnitsformattering ikke bliver arkiveret i ren tekst filer, men kan udskrives, før et dokument lukkes. Hvis du ønsker at ændre kodningstypen i et tekst dokuyment fra en kendt kodning til en mere moderne kodning, men stadig bevare det som ren tekst, vælg da 'Vis info' > Konverter kodning... > Unicode (UTF-8).

.

Filformater (kun i Leopard)

Disse to filformater virker kun i Bean, hvis OS X 10.5 Leopard er installeret. I OS X 10.4 Tiger vil de ikke blive vist i arkiveringsdialogens popup menuj med filformater, og et forsøg på at åbne et af formaterne vil medføre, at en advarsel vises

OpenDocument format (.odt)

Bean gør brug af Apple's filkonverteringssystem til at åbne og arkivere i OpenDocument Format (ODF/ODT). Bemærk, at pga. begrænsningerne i konverteringssystemet, vil billeder og sidelayout formattering (sidestørrelse og margen) gå tabt ved åbning og arkivering i OpenDocument formatet. Brugeren vil - for at undgå datatab - blive advaret herom før overskrivning af en OpenDocument fil, der ikke er oprettet af Bean

Word 2007 format (.docx)

Et format meget lig Open XML. Bean bruger Apple's filkonverteringssystem til at åbne og arkivere Word 2007 filer. Bemærk, at pga. begrænsningerne i konverteringssystemet, vil billeder gå tabt ved åbning et ægte Word 2007 dokument i Bean, og ved arkivering af et rich text dokument i Word 2007 formatet i Bean. Ligeledes vil tekstmarkering, tabeller, tekst lister og avanceret afsnitsformattering gå tabt. Beklager, men det er den måde, Apple har implementeret det på. Brugeren vil - for at undgå datatab - blive advaret herom før overskrivning af et Word 2007 dokument

Eksport formater

Eksport til HTML

Arkiverede dokumenter kan eksporteres som HTML (webside). Billeder vil ikke blive eksporteret, skønt referencer til billeder vil være at finde i HTML koden. Se 'Tips & Tricks' om, hvordan billedreferencer virker.

Eksporter til PDF

Dette virker på samme måde som 'Print til PDF' funktionen i printerdialogen. Brug dette eksportformat, hvis du vil være absolut sikker på troværdigheden i visningen af det originale Bean dokument.

Eksport til RTF (med billeder)

Dokumentet arkiveres som RTF med billeder indlejret og indkodet i filen. RTF filen kan derefter åbnes af MS Word med alle billeder intakte. (Bean's eget RTF format understøtter ikke billeder. Med andre ord, hvis du genåbner et dokument i Bean, der er eksporteret til dette format, vil billeder ikke blive vist).

Eksport til DOC (med billeder)

Dokumentet arkiveres i et format, der kan læses af MS Word med billeder indlejrede og indkodet i filen. Filen kan herefter åbnes af MS Word med intakte billeder. (Bean's normale understøttelse af DOC formatet understøtter ikke arkivering eller åbning af billeder. Med andre ord, hvis du genåbner et dokument i Bean, der er eksporteret til dette format, vil billeder ikke blive inkluderet).