Keywords: cursorLocation=1575, fitsPagesWidth=1

Čo je Bean

Prečo Bean?

Bean je malý a výkonný textový editor pre OS X. Ponúka: živé počítanie slov/znakov, posuvník priblíženia, dátumom označené zálohy, režim vzhľadu tlače a zobrazenie v alternatívnych farbách. Má ľahko použiteľnú paletu Inšpektor pre formátovanie textu. Text je možné vybrať podľa štýlu a následne naň aplikovať iný skopírovaný štýl.

Bean funguje pod Tigrom aj Leopardom, na oboch (PowerPC a Intel) platformách. Stavia na Cocoa nástrojoch pre spracovanie textu (NSTextView atď.) a bol založený na NSDocument ešte pred Text Editom.

Bean nedokáže…

…poznámky pod čiarou, sekcie a rozdelené okná. Tiež nepozná „grafickú vrstvu“, len ukotvenú grafiku.

Bean je slobodná aplikácia s otvoreným zdrojovým kódom

Bean je poskytovaný zadarmo, možno ho voľne používať aj zdieľať. Je uvoľnený pod licenciou Gnu GPL, t.j. jeho zdrojový kód je dostupný a možno ho používať a vylepšovať. Podľa Gnu GPL licencie, ak jeho kód použijete vo väčšej miere kdekoľvek inde okrem súkromného projektu, váš kód musí byť rovnako otvorený.

Ak máte návrhy na vylepšenia alebo ste našli chyby, napíšte mi na adresu: jnrh2001@yahoo.com

Pri oznamovaní chýb nezabudnite uviesť verziu aplikácie Bean, rovnako ako verziu OS X. Zahrňte: aký výsledok ste očakávali a čo sa skutočne prihodilo. Ak je problém opakovateľný, je dôležité uviesť presný postup k nemu vedúci. Vzorové dokumenty a otlačky obrazovky určite pomôžu. Ak Bean mrzne (padá) kvôli chybe, nezabudnite skopírovať a poslať mi príslušné chybové hlásenie z logu v aplikácii Console.app. Ďakujem!

Čítajte pozorne:

Nepoužívajte Bean na akékoľvek kritické účely. Píšete diplomovú prácu? Použitie niečo iné. Ak píšete čokoľvek dôležité, resp. časovo náročné, odporúčam používať funkcie pre zálohovanie a automatické ukladanie. Rovnako tak (pre strýčka príhodu) zálohujte aj pevný disk (napríklad využitím TimeMachine). Pretože otázka nie je či, ale kedy zlyhá (toto bude platiť dovtedy, kým sa nepresadia dátové úložiská založené na technológii Flash).